Μαρμελάδα ρόδι
Λαμπερή, γλυκόξινη μαρμελάδα που φτιάχνουμε με τα πολύτιμα σπόρια του ροδιού, τέλεια για να την αλλείψουμε με βούτυρο στο ψωμί μας.
6 φλιτζ. τσαγιού σπόροι ροδιού (από περίπου 8-10 ρόδια), καλά καθαρισμένα από τη λεπτή, λευκή μεμβράνη , 6 φλιτζ. τσαγιού ζάχαρη , 1 κουτ. γλυκού χυμός λεμονιού , 90 γρ. υγρή πηκτίνη μήλου (τη βρίσκουμε σε καταστήματα με βιολογικά προϊόντα – αν δεν βρούμε, την αντικαθιστούμε με 30 γρ. πηκτίνη σε σκόνη, που βρίσκουμε σε σούπερ μάρκετ και μπαχαράδικα) , 1/2 κουτ. γλυκού βούτυρο καρύδας (σε καταστήματα με βιολογικά τρόφιμα) ή βούτυρο αγελάδος
Για να φτιάξουμε την μαρμελάδα ρόδι, σε μια κατσαρόλα με βαρύ πάτο ρίχνουμε εναλλάξ τους σπόρους και τη ζάχαρη σε στρώσεις. Ραντίζουμε με τον λεμονοχυμό, κλείνουμε με το καπάκι και αφήνουμε κατά μέρος για 1½ ώρα.Ξεσκεπάζουμε την κατσαρόλα, τη βάζουμε σε χαμηλή προς μέτρια φωτιά και σιγοβράζουμε για 3-5 λεπτά, ανακατεύοντας τακτικά, μέχρι να διαλυθεί η ζάχαρη. Προσθέτουμε το βούτυρο, δυναμώνουμε τη φωτιά και βράζουμε για 2-3 λεπτά, μέχρι να αρχίζει να κοχλάζειΡίχνουμε την πηκτίνη, ανακατεύουμε και βράζουμε για 1 λεπτό. Αποσύρουμε από τη φωτιά, ξαφρίζουμε τυχόν αφρούς και αδειάζουμε τη μαρμελάδα ρόδι σε βάζα.
Ζάχαρη,Ρόδι